แนะหลีกเลี่ยงแยกราชประสงค์ ตั้งแต่เวลา 15.00 น.วันนี้ หลังมีการนัดชุมนุมบริเวณดังกล่าว
พลตำรวจตรี จิรสันต์ แก้วแสงเอก รองผู้บัญชาการตำรวจนครบาล เปิดเผยว่า จากกรณีที่กลุ่มแนวร่วมธรรมและการชุมนุม รวมถึงแนวร่วม ประกาศนัดชุมนุมบริเวณแยกราชประสงค์ ช่วงเย็นวันนี้ ขอให้ประชาชนหลีกเลี่ยงเส้นทาง ต้ังแต่เวลา 15.00 น. เป็นต้นไป จนกว่าเสร็จสิ้นการชุมนุม โดยเส้นทางที่อาจได้รับผลกระทบและควรหลีกเลี่ยง ได้แก่ ถนนราชดำริ (แยกราชดำริ - แยกประตูน้ำ)  ถนนพระราม 1 (แยกเฉลิมเผ่า – แยกราชประสงค์) และถนนเพลินจิต(แยกราชประสงค์ - แยกชิดลม) พร้อมแนะนำให้ประชาชนเลี่ยงไปใช้เส้นทางถนนราชปรารภถนนเพชรบุรี ถนนพญาไท ถนนพระราม 4 ถนนอังรีดูนังต์ ถนนสารสิน ถนนสีลม ถนนสาทรถนนวิทยุ ถนนสุขุมวิท ซอยต้นสน และถนนหลังสวน แทน กองบัญชาการตำรวจนครบาล จัดเตรียมกำลังตำรวจจราจร คอยอำนวยความสะดวกด้านการจราจรให้แก่ประชาชนผู้ใช้รถใช้ถนน เพื่อลดผลกระทบน้อยที่สุดและหากต้องการสอบถามข้อมูลเส้นทางเพิ่มเติม สามารถสอบถามได้ที่ ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง หรือทางแอปพลิเคชัน M – Help Me และ ทางเว็บไซต์ WWW.TRAFFICPOLICE.GO.TH